钦定古今图书集成/明伦汇编/氏族典/第389卷 > 李景让
## 钦定古今图书集成/明伦汇编/氏族典/第389卷 > 李景让

按《唐书李景让传》：“景让，字后己，赠太尉憕孙也。性方
毅有守，宝历初，迁右拾遗。淮南节度使王播以钱十
万市朝廷，求领盐铁，景让亟论不可，遂知名。母郑，治
家严，景让自散骑常侍出为浙西观察使，尝怒衙将，
杖杀之，军且谋变。母召景让庭责，将鞭其背，吏大将
再拜请，皆泣谢，迺罢，一军，遂定景让家行，修治闺门”
惟谨。入为尚书左丞，拜天平节度使，封酒泉县男。大
中中，进御史大夫致仕，以太子少保分司。卒，赠太子
太保，谥孝景。让清素寡欲，门无杂宾，宅东都乐和里，
世称清德者，号“乐和李公”云。